stanford-oval/wikipedia huggingface dataset:
יורשים
צוות השחקנים והדמויות

| שם השחקן/ית> שם השחקן/ית.דמויות ראשיות | שם הדמות> שם הדמות.דמויות ראשיות | עונות> 1.דמויות ראשיות | עונות> 2.דמויות ראשיות | עונות> 3.דמויות ראשיות |
| --- | --- | --- | --- | --- |
| היאם עבאס | מרשה רוי | ראשי | ראשי | משני |
| ניקולס בראון | גרג הירש | ראשי | ראשי | ראשי |
| בריאן קוקס | לוגן רוי | ראשי | ראשי | ראשי |
| קירן קאלקין | רומן רוי | ראשי | ראשי | ראשי |
| פיטר פרידמן | פרנק ורנון | ראשי | ראשי | ראשי |
| נטלי גולד | ראבה רוי | ראשי |  | משני |
| מת'יו מקפדיין | טום וומבסגאנס | ראשי | ראשי | ראשי |
| אלן ראק | קונור רוי | ראשי | ראשי | ראשי |
| פארקר סוירס | אלסנדרו דניאלס | ראשי |  |  |
| שרה סנוק | שיבון "שיב" רוי | ראשי | ראשי | ראשי |
| ג'רמי סטרונג | קנדל רוי | ראשי | ראשי | ראשי |
| רוב יאנג | לורנס יי | ראשי | ראשי |  |
| דאגמרה דומינצ'יק | קרולינה נובוטני | משני | ראשי | ראשי |
| אריאן מואיד | סטואי חוסייני | משני | ראשי | משני |
| ג'יי סמית-קמרון | ג'רי קלמן | משני | ראשי | ראשי |
| ג'סטין לופה | וילה פריירה | משני | משני | ראשי |
| דייוויד ראשה | קרל מולר | משני | משני | ראשי |
| פישר סטיבנס | הוגו בייקר |  | משני | ראשי |
דמויות משנה
| מולי גריגס | גרייס | משני |  |  |
| ג'ודי רייס | אווה | משני |  |  |
| לארי פיין | סנדי פורנס | משני | משני | משני |
| אשלי צוקרמן | נייט סופרלי | משני | משני | אורח |
| ג'יימס קרומוול | יואן רוי | משני | אורח | משני |
| אריק בוגוסיאן | גיל אייוויס | משני | משני |  |
| קייטלין פיצג'רלד | טביתה | משני | משני |  |
| הארייט וולטר | ליידי קרוליין קולינגווד | משני | אורח | משני |
| דני יוסטון | ג'יימי לירד |  | משני |  |
| סקוט ניקולסון | קולין סטילס | אורח | משני |  |
| ג'ני ברלין | סיד פיץ' |  | משני | אורח |
| פאץ' דארה | ריי |  | משני |  |
| הולי האנטר | ריה ג'ארל |  | משני |  |
| אנאבל דקסטר-ג'ונס | נעמי פירס |  | משני |  |
| באבק טפטי | אדוארד אסגרוב |  | משני |  |
| סאנה לאת'ן | ליסה ארתור |  |  | משני |
| לינדה אמונד | מישל אן ונדרהובן |  |  | משני |
| ג'וליאנה קנפילד | ג'ס ג'ורדן | אורח | אורח | משני |
| ג'יהאיי | ברי שניידר |  |  | משני |
| דאשה נקראסובה | קומפרי פליטס |  |  | משני |
| ג'ורדן לאז׳י | קית' זיגלר |  |  | משני |
| הופ דייוויס | סנדי פורנס |  |  | משני |
| קיילין דורל ג׳ונס | רמי |  |  | משני |
| זואי וינטרס | קרי קסטלבייט |  | אורח | משני |
| זאק רובידאס | מארק רייבנהד | אורח | אורח | משני |
| סוויאם בהטיה | סופי רוי | אורח | אורח | משני |
| קוונטין מוראלס | אייברסון רוי | אורח | אורח | משני |
| אלכסנדר סקושגורד | לוקאס מטסון |  |  | משני |
| פיפ טורנס | פיטר מוניון |  |  | משני |
| אלה רמפף | הקונטסה |  |  | משני |
צוות השחקנים והדמויות > דמויות ראשיות

היאם עבאס – מרשה רוי, אשתו השלישית של לוגן רוי, שנולדה וגדלה בביירות, לבנון. לאורך הסדרה, מרשה נמצאת בקונפליקטים עם ילדיו של לוגן, שאת אמונם היא טרם רכשה. יש לה בן, אמיר, מנישואיה הראשונים.
ניקולס בראון – גרגורי "גרג" הירש, אחיינו של לוגן רוי ונכדו של יואן רוי. גרג לא מכיר את השטח המחוספס שעליו לנווט בו במטרה להביס את לוגן, ומוצא את עצמו כפוף לטום וומבסגאנס במסעו להיכנס ל"וייסטאר רויקו" ולחיק המשפחה.
בריאן קוקס – לוגן רוי, מיליארדר יליד דנדי ומייסד תאגיד התקשורת והבידור "וייסטאר רויקו", שמעוניין להמשיך לשלוט בתאגיד חרף בריאותו הרופפת במקום לחלק אותה לארבעת ילדיו.
קירן קאלקין – רומולוס "רומן" רוי, בנו השלישי והצעיר של לוגן מנישואיו השניים. רומן הוא גבר אינפנטילי, שאינו לוקח את תחומי אחריותו ברצינות ולעיתים קרובות הוא מסוכסך עם אחיו קנדל, איתו הוא מתמודד לעיתים קרובות על כוח ותשומת לב מצד אביהם.
פיטר פרידמן – פרנק ורנון, סמנכ"ל "וייסטאר רויקו" ואיש אמונו הוותיק של לוגן.
נטלי גולד – ראבה רוי, אשתו לשעבר של קנדל, ממנה יש לו שני ילדים.
מת'יו מקפדיין – תומאס "טום" וומבסגאנס, בעלה של שיב ומנהל "וייסטאר רויקו" שקודם מניהול מחלקת פארק השעשועים וחטיבת השייט לניהול "ATN", ערוץ החדשות הבינלאומי של החברה. טום נוהג להתחנף לבכירים ממנו והוא נהנה מהקרבה לכוחה של משפחת רוי, אך לעיתים קרובות הוא נאלץ לנצל את גרג על מנת להפעיל את כוחו.
אלן ראק – קונור רוי, בנו הבכור של לוגן רוי מנישואיו הראשונים. קונור נושל מעסקי התאגיד, ועם תחילת הסדרה הוא מתגורר בחווה בניו מקסיקו. בעונה השנייה, הוא מודיע על ריצתו לנשיאות ארצות הברית.
פארקר סוירס – אלסנדרו דניאלס, מנהל בכיר בחברת "וייסטאר רויקו". הופיע בפרק הפיילוט בלבד.
שרה סנוק – שיבון "שיב" רוי, בתו הצעירה והיחידה של לוגן מנישואיו השניים, שמעורבת ומקושרת פוליטית. שיב עובדת למשך פרק זמן מסוים עבור המועמד לנשיאות גיל אייוויס, שדעותיו הפוליטיות מתנגשות עם "וייסטאר".
ג'רמי סטרונג – קנדל רוי, בנו השני של לוגן מנישואיו השניים והיורש הטבעי של לוגן, שנאבק להוכיח את ערכו לאביו על רקע עסקאות גדולות ומאבק בסמים, כמו גם תוך כדי קיום מערכת יחסים עם אשתו לשעבר, ראווה.
רוב יאנג – לורנס יי, מייסד אתר התקשורת "וולטר", שנרכשת על ידי "וייסטאר רויקו".
דאגמרה דומינצ'יק – קרולינה נובוטני, ראש מחלקת יחסי הציבור של "וייסטאר רויקו" וחברה בצוות המשפטי שלה.
אריאן מואיד – סטואי חוסייני, מממן איראני-אמריקאי וידיד של קנדל שהופך לחבר במועצת המנהלים של "וייסטאר רויקו".
ג'יי סמית-קמרון – ג'רי קלמן, היועצת הכללית של "וייסטאר רויקו", שהיא גם הסנדקית של שיבון והמנטורית של רומן.
ג'סטין לופה – וילה פריירה, בת זוגו הצעירה של קונור, השואפת להיות מחזאית. עוסקת בזנות, וקונור משלם לה כדי שתהייה בת זוגו
דייוויד ראשה – קרל מולר, מנהל הכספים הראשי של "וייסטאר רויקו" וחבר בצוות המשפטי של החברה.
פישר סטיבנס – הוגו בייקר, מנהל בכיר בתקשורת האחראי על ניהול שערורייה הקשורה לקווי שיוט של "ברייטסטאר".
צוות השחקנים והדמויות > דמויות משניות

מופיעים בעונה הראשונה ואילך:
מולי גריגס – גרייס, בת זוגו לשעבר של רומן.
סוויאם בהטיה – סופי רוי, בתו של קנדל.
קוונטין מוראלס – אייברסון רוי, בנו האוטיסט של קנדל.
סקוט ניקולסון – קולין, שומר ראשו של לוגן.
ג'ודי רייס – אווה, חברה בצוות המשפטי של "וייסטאר רויקו" ומפיקה בפועל של "ATN", ערוץ חדשות בבעלות התאגיד.
ג'וליאנה קנפילד – ג'ס ג'ורדן, העוזרת של קנדל.
לארי פיין – סנדי פורנס, בעליה של "קונגלומרט", חברת תקשורת מתחרה אשר תומך בקרן הפרטית של סטואי.
אשלי צוקרמן – נייט סופרלי, אסטרטג פוליטי ובן זוגה לשעבר של שיב, שמשכנע אותה לעבוד על קמפיין הנשיאות של אייוויס, ומצית מחדש את הרומן ביניהם.
פגי ג'יי סקוט – ג'ין, מזכירתו של לוגן.
ג'יימס קרומוול – יואן רוי, אחיו הבכור של לוגן וסבו של גרג המתגורר בקנדה. יואן מבזה את לוגן ואת האימפריה העסקית שלו, אך לא מפסיק לעבוד באופן פעיל נגדו.
אריק בוגוסיאן – גיל אייוויס, מועמד לנשיאות דמוקרטית וסנטור ארצות הברית שמוצג לשיב על ידי נייט. הוא מתנגד באופן קולני לניסיון ההשתלטות של "וייסטאר רויקו" על רשתות החדשות המקומיות ובעקבות כך הופך מטרה לערוץ החדשות שלהם, "ATN".
קייטלין פיצג'רלד – טביתה, בת זוגו של רומן, ששוכבת עם טום במסיבת הרווקים שלו.
הארייט וולטר – ליידי קרוליין קולינגווד, אשתו השנייה של לוגן ואמם של קנדל, שיב ורומן.
מופיעים בעונה השנייה ואילך:
דני יוסטון – ג'יימי לירד, בנקאי וכלכלן שמייעץ ללוגן במהלך מלחמתו נגד סטואי וסנדי, כמו גם במהלך ניסיונו לרכוש את "פירס גלובל מדיה".
ג'ני ברלין – סיד פיץ', ראש ערוץ "ATN", שמתנגחת עם טום אחרי קידומו.
הולי האנטר – ריה ג'ארל, מנכ"לית "PGM" שמשתפת פעולה עם לוגן במהלך ניסיון הרכישה.
אנאבל דקסטר-ג'ונס – נעמי פירס, דודניתה של נאן פירס, הסובלת משימוש בסמים ומתאהבת בקנדל.
באבק טפטי – אדוארד אסגרוב, מיליארדר אזרביג'אני שרומן מעוניין בכספו ובקשריו לריבונות האזרבייג'אנית, ובהמשך נהיה בעלים-שותף של מועדון הכדורגל "הארט אוף מידלות'יאן" יחד עם רומן.
מופיעים בעונה השלישית ואילך:
סאנה לאת'ן – ליסה ארתור, עורכת דין בעלת קשרים רבים ברחובות ניו יורק.
לינדה אמונד – מישל אן וונדרהובן, עוזרת בכירה בבית הלבן.
ג'יהאיה קים – ברי שניידר, יועצת יחסי ציבור מפורסמת.
הופ דייוויס – סנדי פורנס, בתו של סנדי.
דאשה נקראסובה
אדריאן ברודי – ג'וש אהרונסון, משקיע פעיל ומיליארדר שהופך להיות מעורב בבעלות על "וייסטאר".
אלכסנדר סקושגורד – לוקאס מטסון, מייסד ומנכ"ל חברת הייטק מפורסמת.
סקירה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון | ממוצע צופים (במיליונים) |
| --- | --- | --- | --- | --- | --- | --- |
|  | 1 | 10 | 10 | 3 ביוני 2018 | 5 באוגוסט 2018 | 0.603 |
|  | 2 | 10 | 10 | 11 באוגוסט 2019 | 13 באוקטובר 2019 | 0.597 |
|  | 3 | 9 | 9 | 17 באוקטובר 2021 | 12 בדצמבר 2021 | 0.553 |
|  | 4 | 10 | 10 | 26 במרץ 2023 | 28 במאי 2023 | — |
סקירה > עונה 1

|  מספר פרק |  מספר פרק בעונה |  שם הפרק באנגלית |  שם הפרק בעברית |  בימוי |  כתיבה |  תאריך שידור מקורי |  מדרוג |
| --- | --- | --- | --- | --- | --- | --- | --- |
| 1 | 1 | Celebration | חגיגה | אדם מקיי | ג'סי ארמסטרונג | 3 ביוני 2018 | 0.582 |
| 2 | 2 | Shit Show at the Fuck Factory | בלגן בחברה | מארק מיילוד | טוני רוש | 10 ביוני 2018 | 0.491 |
| 3 | 3 | Lifeboats | ירות הצלה | מארק מיילוד | ג'ונתן גלצר | 17 ביוני 2018 | 0.605 |
| 4 | 4 | Sad Sack Wasp Trap | מלכודת צרעות ארורה | אדם ארקין | אנה ג'ורדן | 24 ביוני 2018 | 0.543 |
| 5 | 5 | I Went to Market | הלכתי לשוק | אדם ארקין | ג'ורג'יה פריצ'ט | 1 ביולי 2018 | 0.583 |
| 6 | 6 | Which Side Are You On? | בצד של מי אתה? | אנדריג' פארק | סוזן סון הא סטנסון | 8 ביולי 2018 | 0.673 |
| 7 | 7 | Austerlitz | אוסטרליץ | מיגל ארטטה | לוסי פרבל | 15 ביולי 2018 | 0.626 |
| 8 | 8 | Prague | פראג | סי. ג'יי. קלרקסון | ג'ון בראון | 22 ביולי 2018 | 0.637 |
| 9 | 9 | Pre-Nuptial | הסכם טרום נישואים | מארק מיילוד | ג'סי ארמסטרונג | 29 ביולי 2018 | 0.558 |
| 10 | 10 | Nobody Is Ever Missing | אף אחד לא נעדר | מארק מיילוד | ג'סי ארמסטרונג | 5 באוגוסט 2018 | 0.730 |
סקירה > עונה 2

|  מספר פרק |  מספר פרק בעונה |  שם הפרק באנגלית |  שם הפרק בעברית |  בימוי |  כתיבה |  תאריך שידור מקורי |  מדרוג |
| --- | --- | --- | --- | --- | --- | --- | --- |
| 11 | 1 | The Summer Palace | ארמון הקיץ | מארק מיילוד | ג'סי ארמסטרונג | 11 באוגוסט 2019 | 0.612 |
| 12 | 2 | Vaulter | וולטר | אנדריג' פארק | ג'ון בראון | 18 באוגוסט 2019 | 0.603 |
| 13 | 3 | Hunting | ציד | אנדריג' פארק | טוני רוש | 25 באוגוסט 2019 | 0.607 |
| 14 | 4 | Safe Room | חדר ביטחון | שרי ספרינגר ברמן ורוברט פולצ'יני | ג'ורג'יה פריצ'ט | 1 בספטמבר 2019 | 0.577 |
| 15 | 5 | Tern Haven | טרן הייבן | מארק מיילוד | ויל טרייסי | 8 בספטמבר 2019 | 0.507 |
| 16 | 6 | Argestes | ארג'סטיס | מאט שקמן | סוזן סון הא סטנסון | 15 בספטמבר 2019 | 0.610 |
| 17 | 7 | Return | חזרה | בקי מרטין | גונתן גלצר | 22 בספטמבר 2019 | 0.508 |
| 18 | 8 | Dundee | דנדי | קווין בריי | מרי לאוס | 29 בספטמבר 2019 | 0.579 |
| 19 | 9 | DC | וושינגטון | מארק מיילוד | ג'סי ארמסטרונג | 6 באוקטובר 2019 | 0.705 |
| 20 | 10 | This Is Not for Tears | זה לא נועד לדמעות | מארק מיילוד | ג'סי ארמסטרונג | 13 באוקטובר 2019 | 0.660 |
סקירה > עונה 3

|  מספר פרק |  מספר פרק בעונה |  שם הפרק באנגלית |  שם הפרק בעברית |  בימוי |  כתיבה |  תאריך שידור מקורי |  מדרוג |
| --- | --- | --- | --- | --- | --- | --- | --- |
| 21 | 1 | Secession | התנתקות | אנדריג' פארק | ג'סי ארמסטרונג | 17 באוקטובר 2021 | 0.564 |
| 22 | 2 | Mass in Time of War | מהומה בזמן מלחמה | אנדריג' פארק | ג'סי ארמסטרונג | 24 באוקטובר 2021 | 0.520 |
| 23 | 3 | The Disruption | ההפרעה | קאתי יאן | טד כהן וג'ורג'יה פריצ'ט | 31 באוקטובר 2021 | 0.405 |
| 24 | 4 | Lion in the Meadow | אריה באחו | שרי ספרינגר ברמן ורוברט פולצ'יני | ג'ון בראון | 7 בנובמבר 2021 | 0.484 |
| 25 | 5 | Retired Janitors of Idaho | שומרים מאיידהו | קווין בריי | טוני רוש וסוזן סון הא סטנסון | 14 בנובמבר 2021 | 0.584 |
| 26 | 6 | What It Takes | מה שיידרש | אנדרי פארך | וויל טרייסי | 21 בנובמבר 2021 | 0.525 |
| 27 | 7 | Too Much Birthday | יום הולדת מוגזמת | לורן סקפאריה | ג'ורג'יה פריצ'ט וטוני רוש | 28 בנובמבר 2021 | 0.645 |
| 28 | 8 | Chiantishire | קיאנטשייר | קווין בריי | ג'סי ארמסטרונג | 5 בדצמבר 2021 | 0.613 |
| 29 | 9 | All the Bells Say | כל הפעמונים אומרים | מארק מיילוד | ג'סי ארמסטרונג | 12 בדצמבר 2021 | 0.634 |
הפקה > פיתוח

בתחילה, היוצר ג'סי ארמסטרונג יצר את הסדרה כסרט עלילתי על משפחת מרדוק, אך התסריט מעולם לא נרכש. בסופו של דבר, ארמסטרונג הרחיב את עלילת התסריט כך שתכלול את הנוף הרחב יותר של וול סטריט, שלדעתו התאים יותר למתכונת טלוויזיונית. ארמסטרונג כתב תסריט חדש שבמרכזו דמויות מקוריות בהשראה רופפת ממשפחות בעלות תאגידי תקשורת רבות עוצמה כמו משפחת מרדוק, משפחת הרדסטון ומשפחת סולצברגר. ב-6 ביוני 2016 הוכרז כי רשת "HBO" הזמינה מארמסטרונג פיילוט. הפיילוט נכתב על ידי ארמסטרונג ובוים על אדם מקיי, ובין מפיקיו בפועל נמנו ארמסטרונג, מקיי, ויל פרל, פרנק ריץ' וקווין מסיק. ב-16 במאי 2017, פורסם כי רשת "HBO" הזמינה עונה ראשונה בת עשרה פרקים.
ב-17 בנובמבר 2017, דווח כי ניקולס בריטל ישמש כמלחין הסדרה. ב-26 באפריל 2018, הוכרז כי הסדרה תעלה לשידור ב-3 ביוני 2018. ב-11 ביוני 2018, רשת "HBO" חידשה את הסדרה לעונה שנייה. ב-23 במאי 2019, הוכרז כי העונה השנייה תעלה לשידור ב-11 באוגוסט 2019.
ב-20 באוגוסט 2019, רשת "HBO" חידשה את הסדרה לעונה שלישית. ב-28 במרץ 2020, "HBO" הודיעה כי הפקת העונה השלישית עוכבה בעקבות התפרצות מגפת הקורונה בארצות הברית. בנוסף, אושר שהעונה השלישית תעלה לשידור ב-17 באוקטובר 2021. ביוני 2021, הצהירה המפיקה הראשית ג'ורג'יה פריצ'ט כי הסדרה לא תימשך מעבר לחמש עונות, וייתכן כי תסתיים לאחר עונתה הרביעית. ב-26 באוקטובר 2021, נמסר על חידוש הסדרה לעונה רביעית, שעתידה לעלות לשירות ב-26 במרץ 2023. בריאיון ל"ניו יורקר" בפברואר 2023, אישר ארמסטרונג שעונתה הרביעית של הסדרה תהיה האחרונה. ארמסטרונג הצהיר שאמנם בתחילה עונה זו לא התעתדה להיות האחרונה, אך ”ההחלטה לסיים התגבשה דרך הכתיבה ואפילו כשהתחלנו לצלם: אמרתי לצוות השחקנים, "אני לא בטוח במאה אחוז, אבל אני חושב שזהו."”
הפקה > ליהוק

ב-6 באוקטובר 2016, הוכרז כי בריאן קוקס, ג'רמי סטרונג, קירן קאלקין, שרה סנוק, ניקולס בראון ומת'יו מקפדיין לוהקו לצוות השחקנים הראשי עבור של הסדרה. ב-4 בנובמבר 2016, הוכרז כי גם היאם עבאס, אלן ראק, רוב יאנג, פרקר סויירס ופיטר פרידמן לוהקו לצוות השחקנים הראשי של הסדרה. ב-24 בינואר 2018, פורסם כי אשלי צוקרמן לוהק לתפקיד משני. ב-7 במרץ 2018, פורסם כי ג'ייק צ'וי לוהק לתפקיד אורח. ב-21 במאי 2019 דווח על ליהוקה של הולי האנטר לצוות השחקנים המשני בעונה השנייה.
בינואר 2021 פורסם כי סאנה לאת'ן, לינדה אמונד וג'יהאיה הצטרפו לצוות השחקנים המשני שיופיעו במהלך עונתה השלישית. בפברואר 2021, דווח כי הופ דייוויס לוהקה לתפקיד משני בעונה השלישית. במרץ דווח כי דאשה נקראסובה לוהקה לתפקיד משני בעונה השלישית. במאי 2021, דווח על ליהוקם של אלכסנדר סקושגורד ואדריאן ברודי לצוות השחקנים המשני של עונה השלישית.
הפקה > צילומים

צילומי העונה הראשונה של הסדרה החלו באוקטובר 2017 ברחבי ניו יורק, כולל שדרת לקסינגטון, רחוב 75 איסט, והרובע הפיננסי במנהטן. בדצמבר 2017, לפי הדיווחים, הסדרה הייתה באמצע צילומי הפרק השישי. מאמצע ינואר 2018 ועד סוף החודש, צילומי הסדרה עברו מניו יורק לניו מקסיקו, ועל פי הדיווחים, התקיימו גם בסנטה פה. ב־22 בפברואר 2018, הצילומים התקיימו בניו ג'רזי והביאו לסגירת המנהרה של אטלנטיק סיטי-בריגנטין. ב-25 בפברואר 2018, צילומי העונה הראשונה התקיימו בטירת איסטנור ליד לדבורי בהרפורדשייר, בריטניה.
צילומי העונה השנייה החלו באפריל ובמאי 2019, ולשם כך צוות ההפקה גייס במאים נוספים עבור צילומים באגם פלסיד ואגם ג'ורג' שבניו יורק. צילומי פרק סיום העונה השנייה החלו מ-17 ביולי 2019, בקורצ'ולה שבקרואטיה, וכללו סצנות על יאכטה.
צילומי העונה השלישית התעתדו להתחיל באפריל 2020, אך נדחו בעקבות התפרצות מגפת הקורונה. בתחילת נובמבר 2020, אלן ראק, שמגלם את דמותו של קונור, הודיע כי צילומי העונה יחלו באמצע נובמבר בניו יורק. בפועל, צילומי העונה החלו בדצמבר 2020. עוד פורסם כי הבמאיות קתי יאן ולורן סקפריה יהיו אמונות על בימוי פרקים בודדים בעונה השלישית.
הפצה > שיווק

ב-18 בינואר 2018, רשת "HBO" הפיצה את טיזר הטריילר הראשון לסדרה. ב-27 במרץ 2018, הופץ הטיזר טריילר השני. ב-26 באפריל 2018, הופץ הטריילר המלא הראשון.
הפצה > שידור בכורה

ב-27 באפריל 2018, הסדרה שודרה לראשונה בבכורה עולמית במהלך פסטיבל סדרת מאניה שהתקיים בליל, צרפת, ובו הוקרן פרק הפיילוט. ב-22 במאי 2018, פרק הפיילוט של הסדרה עלה לראשונה בארצות הברית במרכז טיים וורנר שבניו יורק.
ביקורות > תגובת הקהל > עונה 1

העונה הראשונה זכתה לשבחי המבקרים. באתר הביקורות "Rotten Tomatoes", העונה הראשונה זכתה לציון 88%, עם דירוג ממוצע של 7.78/10, על בסיס על 80 ביקורות. הקונצנזוס הביקורתי של האתר כתב: ”"יורשים" היא קומדיה אלוהית על כוח מוחלט וחוסר תפקוד – שמובאת לחיים על ידי אנסמבל שחקנים אכזרי.” אתר הביקורות המשוקללות, "Metacritic", העונה הראשונה זכתה לציון 70 מתוך 100, על בסיס 29 ביקורות, דבר המצביע על "ביקורות חיוביות לרוב."
ביקורות > תגובת הקהל > עונה 2

העונה השנייה, כמו קודמתה, זכתה גם היא לשבחי המבקרים. באתר צבירת הביקורות Rotten Tomatoes העונה מחזיקה בציון של 97% עם דירוג ממוצע של 8.99/10, על בסיס 68 ביקורות. הקונצנזוס הביקורתי של האתר כתב: ”"יורשים" חוזרת בצורה מצחיקה ואפלה, עם כתיבה חדה, הופעות יוצאות דופן, ורמת אהדה מפתיעה לכמה מהדמויות הפחות חביבות בטלוויזיה.” באתר "Metacritic", העונה זכתה לציון 89 מתוך 100, על בסיס 19 ביקורות, דבר המצביע על "שבחים אוניברסליים".
ביקורות > תגובת הקהל > עונה 3

העונה השלישית זכתה לשבחי המבקרים. על Rotten Tomatoes, העונה מחזיקה בדירוג אישור של 97% עם דירוג ממוצע של 9.3/10, על סמך 146 ביקורות. ב-Metacritic, לעונה יש ציון ממוצע משוקלל של 92 מתוך 100, על סמך 31 מבקרים, מה שמצביע על "הערכה אוניברסלית".
ביקורות > תגובת הקהל > עונה 4

העונה הרביעית והאחרונה זכתה לשבחי ביקורת נרחבים. ב-Rotten Tomatoes העונה מחזיקה בדירוג אישור של 97% עם דירוג ממוצע של 9.2/10, על סמך 324 ביקורות. ב-Metacritic, העונה קיבלה ציון ממוצע משוקלל של 92 מתוך 100, בהתבסס על 31 מבקרים, מה שמצביע על "הערכה אוניברסלית".
ביקורות > מדרוג

פרק הבכורה משך 582,000 צופים בשידור לייב, בהשוואה ל-1.39 מיליון הצופים שצפו בסדרת המדע בדיוני, "וסטוורלד", גם היא מבית "HBO". פרק סיום העונה השנייה של הסדרה משך 1.1 מיליון צופים בכל פלטפורמות הצפייה.
ג'ייסון סודייקיס

| --- | --- |

ג'ייסון סודייקיס, 2023
 לידה:  18 בספטמבר 1975 (בן 49) פיירפאקס, וירג'יניה, ארצות הברית
 שם במה:  ג'ייסון סודייקיס
 שם לידה:  Daniel Jason Sudeikis 
 סוגה מועדפת:  קומדיות
 מדינה:  ארצות הברית 
 תקופת הפעילות:  מ-1997
 עיסוק:  תסריטאי, קומיקאי
 מקום לימודים:  תיכון שוני מישן וסט  Brookridge Elementary  Fort Scott Community College  תיכון רוקהרסט  תיאטרון iO 
 בן או בת זוג:  קיי קנון (2004–2010)  אוליביה ויילד (נובמבר 2011–נובמבר 2020)  קילי הייזל (פברואר 2021–?) 
 צאצאים:  אוטיס סודייקיס 
 מספר צאצאים:  2
 פרסים והוקרה:  טיים 100 (2021)  פרס אמי לשחקן הטוב ביותר בסדרה קומית (2021) 
 פרופיל ב-IMDb
 
דניאל ג'ייסון סוּדֶייקִיס (באנגלית: Daniel Jason Sudeikis; נולד ב-18 בספטמבר 1975) הוא שחקן וקומיקאי אמריקאי. מוכר בזכות היותו כחבר צוות בפאנל התוכנית "סאטרדיי נייט לייב" (2013-2005) ברשת NBC, ובזכות הופעותיו בקומדיות "אקסית במצור", "איך להיפטר מהבוס", "רווקים לשבוע", "אנחנו המילרים". משנת 2021 מככב סודייקיס בסדרה "טד לאסו" בתפקיד הראשי, עליו זכה בשני פרסי גלובוס הזהב ובשני פרסי אמי.
טיים מגזין הכתיר את סודייקיס כאחד ממאה האנשים המשפיעים ביותר של שנת 2021.
ביוגרפיה

דניאל ג'ייסון סודייקיס נולד בעיר פיירפקס, וירג'יניה שבארצות הברית. הוריו הם קתרין סודייקיס (במקור וונדט), סוכנת נסיעות ואיש העסקים דניאל ג'וזף סודייקיס. אביו ממוצא אירי וליטאי, ואילו אימו ממוצא גרמני ואירי. סודייקיס גדל לצד שתי אחיותיו קריסטין ולינדזי והתחנך בעיר אוברלאנד פארק שבקנזס. דודו הוא כוכב קומדיית המצבים "חופשי על הבר", ג'ורג' וונדט (אנ'), וסבא רבא שלו הוא הצלם טום הווארד, שידוע בעיקר בשל התמונה המפורסמת של ההוצאה להורג של רות סניידר, שהצליח להבריח את התמונה מכלא סינג סינג ולפרסמו בניו יורק דיילי ניוז.
הוא נולד עם תתרנות שגרמה לו להיות ללא חוש ריח וכמעט ללא חוש טעם.
הוא למד בתיכון Shawnee Mission West, ולאחר מכן התקבל למכללה הקהילתית "פורט סקוט" בעזרת מלגת כדורסל אך פרש ממנה בשנה השנייה.
קריירה

החל את דרכו כקומיקאי מתחיל בארגון הקומי "קומדי ספורטז" שבקנזס סיטי. לאחר מכן עבר להתגורר בשיקגו שם שיחק ב"תיאטרון איי. או" והיה ממקימי ההרכב הקומי " J.T.S. Brown".
קריירה > סאטרדיי נייט לייב

בשנת 2003 התקבל סודייקיס ככותב לתוכנית הבידור "סאטרדיי נייט לייב" לעונה ה-29 שלה, ובשנת 2005 הפך לחבר בצוות השחקנים הראשי בתוכנית. סודייקיס התפרסם בתוכנית בזכות שלל חיקויו ובעיקר בזכות זה של הזמר טיילור היקס.
סודייקיס היה אחד מהתסריטאים הראשיים של התוכנית בעונות 30-29 בכך שכתב כ-37 פרקים.
בחודש מאי 2013 הייתה זו הופעתו האחרונה של סודייקיס בתוכנית בעונה ה-38. לאחר מכן חזר מדי פעם בהופעות אורח כאשר גילם את נשיא ארצות הברית ג'ו ביידן ואת המועמד לנשיאות מיט רומני.
ב-2021, הנחה את הפרק הרביעי של העונה ה-47 של התוכנית והופיע בה בדמויותיו המוכרות, בין היתר כביידן.
קריירה > הפריצה הגדולה

בשנת 2007 שיחק סודייקיס בסרטים "ביל" "עשר" ו"לעקוב אחרי הבלשים". בנוסף הוא החל את תפקיד האורח הגדול שלו בקומדיית המצבים המצליחה "רוק 30" בתור עורך הדין פלוייד דיברבר.
ב-2008 התפרסם לראשונה בקומדיה קולנועית, "מה שקורה בווגאס" בתור מייסון ארוסהּ של ג'וי פאולר (קמרון דיאז). בשנת 2009, הוא החל לדבב את דמויותיהם של הולט וטרי בסדרה "המופע של קליבלנד" עד לירידת הסדרה ב-2013.
ב-2010 הופיע בקומדיית הפעולה "אקסית במצור" בתפקיד סטיוארט, חברה לעבודה של הכתבת ניקול הארלי (ג'ניפר אניסטון) ובקומדיה "הולכים רחוק" בתור בוקס חברו התומך של גארט (ג'סטין לונג). בנוסף, הוא התארח בשני פרקים בסדרה "פילדלפיה זורחת".
ב-2011 שיחק סודייקיס בקומדיות "איך להיפטר מהבוס" בתפקיד רואה החשבון קורט באקמן ו"רווקים לשבוע" לצידו של אוון וילסון. בשנת 2013, שיחק בסרטים "סרט 43", "חברים לשתייה", "אנחנו המילרים" לצד ג'ניפר אניסטון ודיבב את דמותו של פרופסור בומבה בסרט האנימציה "הממלכה הסודית". בשנת 2014, שיחק בסרט ההמשך "איך להיפטר מהבוס 2".
בשנים 2015–2018 שיחק בשלושה עשר פרקים בסדרה הקומית "האיש האחרון בעולם", בתור אחיו של ויל פורטה.
בשנת 2016 שיחק בקומדיית הפעולה "מאסטר מיינדס" לצידם של זאק גאליפנאקיס, קריסטן ויג ואוון וילסון. בשנת 2017 שיחק במותחן "קולוסאל", לצד אן האת'וויי.
בשנת 2020 שיחק בתפקיד הראשי בסדרה ״טד לאסו״ באפל TV פלוס. על תפקידו בסדרה זכה בשני פרסי גלובוס הזהב ובשני פרסי אמי לשחקן הטוב ביותר בסדרת קומדיה.
אקטיביזם

באוקטובר 2023, סודייקיס, יחד עם שחקנים, קומיקאים ומנהלי בידור מהוליווד חתמו על מכתב פתוח לנשיא ביידן. הם קראו לשחרור בני ערובה המוחזקים על ידי ארגון הטרור חמאס. הקמפיין שהושק לצד המכתב נקרא #NoHostageLeftBehind. המכתב מדגיש את הרצון לחופש הן לישראלים והן לפלסטינים לחיות בשלום ומגנה את האלימות של חמאס.
חיים אישיים

ביוני 2004 נישא סודייקיס לתסריטאית האמריקאית קיי קאנון (אנ'), לאחר חמש שנים של זוגיות. בני הזוג נפרדו ב-2008 והתגרשו בפברואר 2010.
בנובמבר 2011, סודייקיס החל לצאת עם השחקנית האמריקאית אוליביה ויילד. הם התארסו בינואר 2013. יש להם בן, אוטיס אלכסנדר, שנולד ב-23 באפריל 2014, ובת, דייזי ג'וזפין, שנולדה ב-11 באוקטובר 2016.
בנובמבר 2020, דווח כי סודייקיס וויילד נפרדו.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2007 | עשרת הדיברות | טוני קונטיאלה |  |
| 2007 | לעקוב אחרי הבלשים | ג'ונתן |  |
| 2007 | הכירו את ביל | ג'ים וויטמן |  |
| 2008 | הרוקר | דייוויד מרשל |  |
| 2008 | מקצוען סוג ב' | מעריץ |  |
| 2008 | מה שקורה בווגאס | מייסון |  |
| 2010 | אקסית במצור | סטיוארט |  |
| 2010 | הולכים רחוק | בוקס סנדרס |  |
| 2011 | רווקים לשבוע | פרד סירינג |  |
| 2011 | A Good Old Fashioned Orgy | אריק קפלר |  |
| 2011 | איך להיפטר מהבוס | קורט בוקמן |  |
| 2012 | הקמפיין | מיטצ' וילסון |  |
| 2013 | סרט 43 | באטמן |  |
| 2013 | חברים לשתייה | ג'יני דנטלר |  |
| 2013 | הממלכה הסודית | פרופ' בומבה | דיבוב |
| 2013 | אנחנו המילרים | דייוויד קלארק / דייוויד מילר |  |
| 2014 | איך להיפטר מהבוס 2 | קורט בוקמן |  |
| 2015 | לשכב עם אחרים | ג'ייק |  |
| 2015 | Tumbledown | אנדרו מקדונל |  |
| 2016 | המרוץ | לארי סניידר |  |
| 2016 | יום האם | בראדלי ברטון |  |
| 2016 | אנגרי בירדס - הסרט | רד | דיבוב |
| 2016 | מאסטר מיינדס | מייקל אהרון "מייק" מק'ניירי |  |
| 2016 | ספר האהבה | הנרי |  |
| 2016 | קולוסאל | אוסקר |  |
| 2017 | אישור לשכב עם אחרים | גלן |  |
| 2017 | לחיות בקטן | דייב ג'ונסון |  |
| 2017 | קודאכרום | מאט ריידר |  |
| 2018 | האוטו של השכן | ג'ים הופמן |  |
| 2018 | הדור הבא | ג'סטין פיין | דיבוב |
| 2019 | חורשות את הלילה | ג'ורדן בראון |  |
| 2019 | אנגרי בירדס - הסרט 2 | רד | דיבוב |
| 2021 | דרומית לגן עדן | ג'ימי ריי |  |
| 2023 | גן עדן של טעויות | לקס טאנר |  |
| 2024 | Hitpig! | היט פיג | דיבוב |